Diari Oficial de la Generalitat Valenciana


Sumari del DOGV 9344, del 20-05-2022 (2022/4341)

RESOLUCIÓ de 16 de maig de 2022, del president de l'Institut Valencià de Competitivitat Empresarial (IVACE), per la qual es modifica la dotació econòmica de les Beques IVACE Exterior 2021 prevista en la Resolució de 27 de maig de 2021, del president de l'IVACE.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4341


Data del document
:   16-05-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de maig de 2022, del president de l'Institut Valencià de Competitivitat Empresarial (IVACE), per la qual es modifica la dotació econòmica de les Beques IVACE Exterior 2021 prevista en la Resolució de 27 de maig de 2021, del president de l'IVACE. [2022/4341]  
Per Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, es van establir les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització.  
  
D'acord amb aquesta, mitjançant la Resolució de 27 de maig de 2021, del president de l'IVACE, es van convocar les Beques IVACE Exterior 2021 en matèries relacionades amb la internacionalització de les empreses dirigides a persones amb titulació universitària, i es convoca les entitats de destinació col·laboradores en el desenvolupament d'aquestes, amb cofinançament de la Unió Europea a través del Fons Social Europeu (DOGV 9097, 01.06.2021).  
En l'apartat 1 de l'article 5, Dotació econòmica de la beca. Pressupost de la convocatòria, s'estableix que:  
«1. La dotació econòmica de la beca consistirà en:  
- Una dotació dinerària general per import de dotze mil vint euros (12.020,00 ?) bruts anuals, amb aplicació de les corresponents retencions fiscals i de Seguretat Social d'acord amb la normativa vigent.  
  
- Una dotació dinerària variable anual en funció de la destinació assignada segons el que es disposa en l'annex I.  
- Una dotació econòmica per a sufragar les despeses de desplaçament a la destinació i el retorn els imports màxims del qual es fixen en l'annex II d'aquesta resolució, en concepte de ?bossa de viatge?.  
- Una dotació en espècie dels conceptes recollits en el punt 3 del present article i altres despeses ocasionades en el desenvolupament de la beca de conformitat amb el que s'estableix en el punt 4 del present article.  
Tant la dotació dinerària fixa com la variable seran percebudes en funció del temps i lloc de gaudi efectiu de la beca. La dotació variable només serà percebuda a partir del desplaçament de la persona becada a la destinació assignada.»  
Vist l'informe del Servei d'Especialització Internacional d'IVACE, de data 1 d'abril de 2022, en el qual es posa de manifest que per a la determinació de la dotació de les beques no s'ha tingut en compte el que es disposa en l'article 17 del Decret 132/2009, de 4 de setembre, del Consell, pel qual es regula la concessió de beques, ni s'ha aplicat per a la seua actualització l'increment previst per a la despesa del Sector Públic Valencià recollit en la llei de pressupostos de cada any.  
  
Fent ús de les facultats que em confereix l'article 4 del Decret 4/2013, de 4 de gener, del Consell pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) i d'acord amb el que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Modificar la dotació de les Beques IVACE Exterior 2021 en matèries relacionades amb la internacionalització de les empreses dirigides a persones amb titulació universitària, de manera que l'import a percebre siga de 1.098,23 euros mensuals durant l'exercici 2021. Per a la part corresponent a l'exercici 2022, s'aplicarà el mateix increment global previst per a la despesa del Sector Públic Valencià en la Llei de Pressupostos de la Generalitat de 2022.  
La present resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant del president de l'IVACE, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 16 de maig de 2022.- El president de l'IVACE: Rafael Climent González.